钦定古今图书集成/方舆汇编/职方典/第1388卷 > 《迁建儒学于东山记》张国经
## 钦定古今图书集成/方舆汇编/职方典/第1388卷 > 《迁建儒学于东山记》张国经

学者觉也，觉从灵生，故惟受灵之地，乃锺有觉之人，
世所谓“得扶舆清淑之气”是也。夫气固感神，神复感
气。古圣人以神道设教，必先神有所栖，教有所设，由
是而郡县之学宫兴焉。然必筮之筮之，而后奠焉。总
之，欲以神感神，而萃其气以锺于人者也。罗定为古
泷水县，地虽僻州，如斗，忠信未尝以十室靳兼之。南
“接高凉，北距大江，龙凤环峙，罗浮映带，地非尽不灵
也，人非尽不学也。何以甲第贤书，近若晨星？意者栖
神设教之地，其未善耶？”先是，来莅是邦者，吴兴蔡五
岳公善继，以“学宫薄于南城，讲堂湫隘，不特教无所
施，而神安所托，况望其感士气而毓人文哉？”乃卜迁
于龙脑冈东山之下，与演武之场相比。山水回环，东
西爽豁，殿宇堂庑，燠然恢廓。计费共若干，始于天启
元年，落成于越岁。其汉何武留意学宫之遗爱。欤岁
甲戌，予奉简书至此，羡其先得我心，乐观厥成。戟门
多暇，时召诸生课艺其中，因为修辑《志》书。而乡绅黄
世臣与诸生儒辈乃以学宫片石请予为文，且为予
述其水僻山穷，文运“淹抑，未尝不叹息于地脉之少
灵也。”余曰：“是不然。琢石求玉，疵瑕莫掩。有泷以来，猺
獞负固，士生其间，难乎其为学矣。方且人人有定远
之志。自万历丙子，天威肃，将氛妖之气荡然，譬犹水
也，既清且平，而文渐生焉。兹尔多士，亦须享清平之
福。弦诵之馀，聆练武鼓声，猛然思昔日靡宁景象，追
毕生”负愧于失学之日，束发奋励，趁其教有所设，神
有所依，当吸清平之气，击为三千，以应文明，使人亦
望而指之曰：“是扶舆清淑之气所钟也。”庶几不负作
兴者迁学之深意焉。